joelniklaus/EU_Wikipedias huggingface dataset:
Lúky 1

Lúky 1 (staršie: Lúky I) sú lokalita v Bratislave. Je to najsevernejšia časť sídliska Lúky v bratislavskej Petržalke.

Poloha 
Lúky sa nachádzajú na severe sídliska Lúky, no napriek tomu sú stále v južnej časti Petržalka, v stredo-juhu. Ich poloha je obkolesená ulicami:
 Pajštúnska ulica – zo severu
 Jantárová cesta – z východu
 Budatínska ulica – zo západu
 Šintavská ulica – z juhu

Keďže sú Lúky I. obkolesené hlavnými tepnami severu sídliska Lúk, robia dojem veľkého päťuholníku v kruhovom objazde.

Ulice a história 
Sídlisko vzniklo v rokoch 1981 – 1983.
Ulice:
 Jeremenkova ulica
 Rokosovského ulica
 Kalininova ulica

V roku 1991 sa po premenovaní premenovali Jeremenkova na Holíčsku ulicu, Rokosovského sa rozdelila medzi Smolenickú ulicu a Brančskú ulicu a Kalininova sa rozdelila medzi Pajštúnsku ulicu a Kutlíkovu ulicu.

Občianska vybavenosť a školstvo 
Na Holíčskej ulici 50 vznikla v prvej polovici osemdesiatych rokov základná škola Holíčska 50, ktorá tam sídli dodnes. Na Holíčskej 30 sa nachádza materská škola a v budove na Holíčskej 2 sídli v budove materskej školy Súkromná obchodná akadémia AMOS. Na Holíčskej ulici sa nachádza taktiež pošta, obchody, pekáreň a reštaurácia. Sídlisko je celkovo dobre vybavené, až na to, že sa tam nenachádzajú žiadne potraviny.

Dopravné spojenie

Referencie

Zdroje 
 https://imhd.sk/ba/cestovne-poriadky
 http://zsholicska.sk/wordpress/
 https://www.google.sk/maps

Petržalka
Kvalifikácia na Majstrovstvá Ázie vo futsale 2018

Kvalifikácia na Majstrovstvá Ázie vo futsale 2018 bola kontinentálna kvalifikácia vo futsale na Majstrovstvá Ázie 2016, ktorú organizuje Ázijská futbalová konfederácia (AFC). Zúčastnilo sa jej 30 ázijských družstiev, ktoré súťažili o 15 postupových miest na záverečný turnaj v 4 zónach AFC. Nováčikom kvalifikácie bolo družstvo Nepálu. Kvalifikácia prebiehala od 15. októbra do 12. novembra 2017.

Priamy postup 
Priamo postúpilo iba družstvo hostiteľskej krajiny:

Kvalifikačné zóny AFC a nasadenie do výkonnostných košov 
Družstvá boli podľa výsledkov na Majstrovstvách Ázie 2016 a v predchádzajúcej kvalifikácii zaradené do nasledovných výkonnostných košov:

Pozn.: Číslo v zátvorke udáva umiestnenie vo svetovom futsalovom rebríčku k 7. októbru 2017.

Výsledky

Juhozápadná Ázia (WAFF) 
Kvalifikačný turnaj sa bude konať v dňoch od 10.12. novembra 2017 v Bangkoku, v Thajsku, za účasti 7 tímov. Postúpia 4 najlepšie družstvá, po 2 z každej skupiny.

Skupina A

Skupina B 

  sa z turnaja odhlásila

Juhovýchodná Ázia (AFF)

Južná a Stredná Ázia (CSAFF) 
Kvalifikačný turnaj sa bude konať v dňoch od 15.17. októbra 2015 v Tabrize, v Iráne, za účasti 7 tímov. Postúpia 4 najlepšie družstvá, po 2 z každej skupiny.

Skupina A

Skupina B

Východná Ázia (EAFF) 
Kvalifikačný turnaj sa bude konať v dňoch od 4.8. novembra 2017 v Bangkoku, v Thajsku, za účasti 7 tímov. Zúčastní sa ho aj družstvo Čínskeho Tchaj-peja, ktoré ako organizátor Majstrovstiev Ázie 2018 má postup zabezpečený. Postúpia 3 najlepšie družstvá, obaja víťazi skupín a víťaz baráže z druhých miest.

Skupina A

Skupina B

Baráž

Referencie

Pozri aj 
 Majstrovstvá ASEAN vo futsale mužov 2017

Externé odkazy 
 Oficiálna stránka Ázijskej futbalovej konfederácie

Zdroje 
 Kvalifikácia na stránke Ázijskej futbalovej konfederácie  
 Kvalifikácia na stránke futsalplanet.com 
 Kvalifikácia na stránke the-sports.org  

Futsal v 2017
Majstrovstvá Ázie vo futsale
Dvory 2

Dvory 2 (staršie: Dvory II) sú lokalita a časť miestnej časti Dvory, v Bratislave, v Petržalke.

Poloha 
Dvory II sa nachádzajú v strede Petržalky, pri Chorvátskom ramene. Pajštúnska ulica na juhu rozdeľuje Dvory II od Lúk I, Jiráskova ulica zo západu Dvory II od Dvorov I, Romanova ulica na severe Dvory I od Dvorov III a na východe Chorvátske rameno.

Ulice 
Tupolevova, Iľjušinova - vznikla roku 1991 oddelením od Tupolevovej, Markova, Jiráskova.

Ulice vznikli v rokoch 1984 – 1986, približne v rovnakej dobe ako Lúky VII. a Lúky VIII. Boli naprojektované na osem a dvanásť-podlažné paneláky.

Zeleň 
Za Tupolevovou ulicou sa nachádza veľká lúka, siahajúca až po Chorvátske rameno, medzi panelákmi sú voľné priestranstvá, ihriská.

Školstvo 
Od januára 1984 slúži deťom MŠ na Iľjušinovej ulici 1 a tým starším od roku 1985 ZŠ na Tupolevovej ulici, ku ktorej bola dostavaná aj desať-triedna prístavba. V budove po bývalej MŠ na Markovej ulici 1 je sektor ministerstva vnútra SR.

Iné 
Na Markovej ulici sa nachádza Kostol Svätej rodiny, ktorý bol otvorený v júli 1995. Ide a o najväčšiu petržalskú farnosť.

Na Iľjušinovej ulici sa nachádza Dom farieb a kozmetický salón.

Na Tupolevovej ulici sa nachádza Bowling center a Petržalská piváreň.

Dopravné spojenie

Referencie

Zdroje 
 https://www.google.sk/maps/
 https://imhd.sk/ba/cestovne-poriadky
 http://www.zs-tupolevova.sk/
 http://www.primaskolka.sk/zameranie-.phtml?id3=48873
 http://www.primaskolka.sk/
 http://svatarodina.fara.sk/

Petržalka
Majstrovstvá Oceánie v pozemnom hokeji 2017

Majstrovstvá Oceánie v pozemnom hokeji 2017 bol v poradí 10. turnaj majstrovstiev Oceánie v pozemnom hokeji, ktoré organizuje Oceánska federácia pozemného hokeja (OHF). Konal sa v dňoch od 11.15. októbra 2017 v Sydney, v Austrálii, za účasti 3 mužských a 3 ženských tímov. Súčasťou majstrovstiev Oceánie bol aj interkontinentálny turnaj oceánskych družstiev v hokejovej verzii hockey5s. Austrália bola organizátorom oceánskeho šampionátu šiestykrát, predtým hostila toto podujatie v rokoch 1999 a 2001 u mužov, 1999 u žien a spoločne u oboch kategórií v rokoch 2007 a 2011. Zápasy sa odohrali na štadióne Sydney Olympic Park Hockey Centre. Tituly obhájili obe družstvá domácej Austrálie, keď vo svojich finálových stretnutiach zvíťazili nad družstvami Nového Zélandu. V interkontinentálnom pohári vo verzii hockey5s zvíťazilo v mužskej kategórii Vanuatu pred Samoou, Šalamúnovými ostrovmi a Tongou; u žien vyhralo Fidži pred Samoou, Šalamúnovými ostrovmi a Tongou.

Tento turnaj zároveň slúžil ako kvalifikácia oceánskych družstiev na Majstrovstvá sveta 2018 mužov a žien, ktoré organizuje India, resp. Anglicko. Kvalifikovali sa na ne iba víťazné družstvá z oboch kategórií, pričom mužské i ženské družstvá Austrália a Nového Zélandu už mali zabezpečenú účasť zo Svetovej ligy 2016/17. V prípade víťazstiev týchto 2 družstiev postupovalo na MS 2018 aj ďalšie družstvo v poradí Svetovej ligy.

Účastníci 

Muži
 
Pozn.: Číslo v zátvorke udáva umiestnenie vo svetovom rebríčku FIH k júlu 2017.

Ženy
 
Pozn.: Číslo v zátvorke udáva umiestnenie vo svetovom rebríčku FIH k júlu 2017.

Štadión

Výsledky

Muži

Základná skupina

Play-off

Finále

Ženy

Základná skupina

Play off

Finále

Konečné poradie 

Muži

Ženy

Referencie

Externé odkazy 
 Oficiálna stránka Oceánskej federácie pozemného hokeja 
 Oficiálna stránka Austrálskej federácie pozemného hokeja

Zdroje 
 Mužský a ženský turnaj Majstrovstiev Oceánie 2017 na stránke Medzinárodnej federácie pozemného hokeja 
 Mužský a ženský turnaj Majstrovstiev Oceánie 2017 na stránke the-sports.org 
 Majstrovstvá Oceánie 2017 na stránke Austrálskej federácie pozemného hokeja 

Pozemný hokej v 2017
Majstrovstvá Oceánie v pozemnom hokeji
Pozemný hokej
Jozef Baláži

JUDr. Jozef Baláži (aj Balázsy) (* 2. november 1919, Bratislava† 30. máj 1998, Bratislava) bol slovenský futbalista a futbalový tréner. Študoval na Právnickej fakulte Univerzity Komenského v Bratislave a na doktora práv bol promovaný v roku 1949.

Športová kariéra: 1932-1954 
Všestranne disponovaný športovec – študent a neskôr doktor práv dosiahol viacero čiastkových úspechov v šprintérskych disciplínach, stolnom tenise a v basketbale. Dominantným športom na celý život sa stal futbal.
Hral za bratislavské kluby ŠK Mestské závody, 1. ČsŠK Bratislava, P.T.E. Bratislava, ŠK VAS Bratislava, OAP Bratislava, ŠK Bratislava a NV Bratislava. V československej lige vybojoval v rokoch 1949-1951 tri majstrovské tituly so Slovanom Bratislava, vtedy pod názvom Sokol Národné výbory Bratislava. Získal i jeden titul v lige Slovenského štátu OAP Bratislava (Oddiel armádnych pretekárov), v roku 1943. Reprezentácia ČSR: za A-mužstvo hral v troch zápasoch (1947), za reprezentačné B-mužstvo nastúpil v siedmich zápasoch. A-mužstvo Slovenského štátu reprezentoval v dvoch zápasoch (1943). 
V roku 1937 nastúpil v jednom zápase ako jediný Slovák za ČSR dorasteneckú reprezentáciu v Budapešti.
V lige odohral Jozef Baláži 217 zápasov, dal 72 gólov. Za celú bohatú futbalovú kariéru bol vylúčený len jedenkrát.

Futbalovú prezývku „Balšan“ JUDr. J. Balážimu „ušil“ tréner Leopold Šťastný, pretože pohybmi pripomínal vtedajšieho čs. rekordéra v chôdzi. 

JUDr. Jozef Baláži bol mimoriadne nadaný športovec, ktorý takmer denne bojoval na troch športoviskách.

Trénerská kariéra: 1955-1995 
Po ukončení aktívnej športovej činnosti pokračoval 40 rokov ako úspešný tréner futbalu. Trénoval Slovan Bratislava „A“, dorast „A“ a žiakov, Slovan Viedeň a v Rapide Bratislava žiakov. S dorastom „A“ Slovana vybojoval titul majstra ČSSR v roku 1961. Hráči, ktorých trénoval s hrdosťou spomínajú na odborné a ľudské kvality JUDr. J. Balážiho.

Za úspešnú reprezentáciu bol ocenený titulom majster športu. Za dlhoročnú príkladnú hráčsku činnosť mu v roku 1997 udelil Slovenský futbalový zväz Cenu fair play MUDr. Ivana Chodáka.

Literatúra 
KŠIŇAN, Jozef a MRÁZ, Igor. 90 belasých rokov: Slovan: tituly, úspechy, prehry, vzostupy fanúšikovia. Bratislava: ŠK Slovan, [2009]. 287 s. ISBN 978-80-970651-5-7.
KŠIŇAN, Jozef a MRÁZ, Igor. 80 belasých rokov 1919-1999. Bratislava: Slovan Športmedia, [1999].  30 s. ISBN 80-968154-3-1.
MAGDA, Eugen. Základný kameň slovenského futbalu. [S.l.]: OZ Futbalová litera, 2009. 262 s. ISBN 978-80-970134-5-5.
MRÁZ, Igor. Najlepší v kopačkách SR. Kresby Jozef Hrušovský. Bratislava: Šport Press, 2000. 235 s. ISBN 80-85742-15-2.
ŠEFČÍK, Josef. Králové ligového trůnu: zemí Koruny české, Československa, České republiky a Slovenské ligy (1939-1945): 1912-2004. Praha: Riopress, 2004. 225 s. Edice fotbalové historie. ISBN 80-86221-83-0.

Externé odkazy 
EU FOOTBALL INFO
National Football Teams

Osobnosti z Bratislavy
Slovenskí futbalisti
Hráči ŠK Slovan Bratislava
Panamerické majstrovstvá v halovom pozemnom hokeji 2017

Panamerické majstrovstvá v halovom pozemnom hokeji 2017 bol v poradí 7. turnaj panamerických majstrovstiev v halovom pozemnom hokeji, ktoré organizuje Panamerická federácia pozemného hokeja (PAHF). Konal sa v dňoch od 16.21. októbra 2017 v Georgetowne, v Guyane, za účasti 6 mužských a rekordných 7 ženských tímov. Nováčikmi podujatia boli mužské družstvo Barbadosu a ženské družstvá Barbadosu a Guyany. Zápasy sa odohrali v aréne The Cliff Anderson Sports Hall. V mužskej kategórii získalo titul , ktoré vo finálovom stretnutí zvíťazilo nad . U žien zvíťazilo  po finálovej výhre nad . Víťazné družstvá dosiahli svoje najlepšie umiestnenia.

Tento turnaj zároveň slúžil ako kvalifikácia panamerických družstiev na Halové majstrovstvá sveta 2018, ktoré organizuje Nemecko. Z obidvoch kategórií na ne postúpilo iba víťazné družstvo.

Účastníci 

Muži

Pozn.: Číslo v zátvorke udáva umiestnenie vo svetovom rebríčku FIH k februáru 2016.

Ženy

Pozn.: Číslo v zátvorke udáva umiestnenie vo svetovom rebríčku FIH k februáru 2016.

Výsledky

Muži

Základná skupina

Play-off

Stretnutie o 5. miesto

Stretnutie o 3. miesto

Finále

Ženy

Základná skupina

Play-off

Stretnutie o 5.7. miesto

Stretnutie o 5. miesto

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka Panamerickej federácie pozemného hokeja / 
 Oficiálna stránka Guyanskej federácie pozemného hokeja

Zdroj 
 Turnaj mužov a žien Panamerických majstrovstiev 2017 na stránke Panamerickej federácie pozemného hokeja /

Pozemný hokej v 2017
Panamerické majstrovstvá v halovom pozemnom hokeji
Športové podujatia v Guyane
Velodróm Prešov

Velodróm Prešov alebo Cyklistický štadión Prešov je štadión pre dráhovú cyklistiku, nateraz jediný fungujúci svojho druhu na Slovensku.

Betónová dráha má pri šírke 7,5 metra dĺžku 333,33 metrov a sklon na rovinkách 12 stupňov, v oblúkoch elipsovitej dráhy až 37 stupňov. Výstavba cyklistického areálu bola realizovaná z iniciatívy početnej členskej základne v akcii "Z" v rokoch 1983 až 1989. Dráha bola budovaná v parametroch vyhlášky UCI z roku 1988 a súčasťou je prevádzková budova.

Vďaka iniciatíve klubu a podpory mesta je velodrom vo vyhovujúcom stave a koná sa na ňom niekoľko športových podujatí ročne, vrátane majstrovstiev Slovenska v dráhovej cyklistike. Svojho času na ňom trénovali Peter Sagan a Lenka Ilavská.

Zdroj 
 www.velodrom.sk

Šport v Prešove
Stavby v Prešove
Miroslav Stanovský

Miroslav Stanovský (* 18. október 1970, Ružomberok) je bývalý slovenský vodnoslalomár, ktorý súťažil v disciplíne K1. Je odchovanec klubu KTK Dukla Liptovský Mikuláš, neskôr pretekal za klub ŠKP Dolný Kubín. V rokoch 1993 až 2000 bol členom slovenského reprezentačného družstva, od roku 2007 reprezentoval Lotyšsko.

Je držiteľom stiebornej medaily z majstrovstiev Európy v roku 1996, čím sa stal prvým slovenským kajakárom, ktorý získal medailu na niektorom z vrcholných vodnoslalomárskych podujatí. V rovnakom roku sa zúčastnil Letných olympijských hier 1996 v Atlante, na ktorých obsadil 10. miesto. Zúčastnil sa deviatich ročníkov svetového pohára, na ktorých skončil najlepšie na 11. mieste. 

Má dve detiSamuela a Soňu, ktoré sú úspešnými juniorskými vodnoslalomármi.

Výsledky 
Olympijské hry

Majstrovstvá sveta

Majstrovstvá Európy

Svetový pohár

Referencie

Zdroj 
 Profil pretekára na stránke canoeslalom.net 
 Profil pretekára na stránke sports-reference.com 

Slovenskí vodní slalomári
Slovenskí kajakári
Slovenskí olympionici
Osobnosti z Ružomberka
Avatar (švédska hudobná skupina)

Avatar je švédska melodic deathmetalová hudobná skupina založená v roku 2001 v meste Göteborg. Debutový album Thoughts of No Tomorrow vydala skupina v roku 2006 a od toho času vyšlo ďalších päť štúdiových albumov vrátane poslednej Feathers & Flesh (2016). Niektoré ich piesne boli najpopulárnejšie piesne hrané cez rozhlasové stanice žánru rock podľa rebríčku Mainstream Rock Tracks. Napríklad ich pieseň "New Land" sa udržala 20 týždňov v spomínanom rebríčku Mainstream Rock Tracks.

Zostava 
 Johannes Eckerström – spev (od 2003)
 Jonas Jarlsby – gitara (od 2001)
 Tim Öhrström – gitara (od 2012)
 Henrik Sandelin – basová gitara (od 2001)
 John Alfredsson – bicie (od 2001)

Bývali členovia
 Simon Andersson - gitara (2001–2012)

Diskografia

Vydané albumy
 Thoughts of No Tomorrow (2006)
 Schlacht (2007)
 Avatar (2009)
 Black Waltz (2012)
 Hail the Apocalypse (2014)
 Feathers & Flesh (2016) 
 Avatar Country (2018)

Niektoré ich známe piesne
2005 - "My Shining Star"
2005 - "And I Bid You Farewell"
2009 - "The Great Pretender"
2012 - "Let it Burn"
2012 - "Smells Like a Freakshow #32 Mainstream Rock Songs
2014 - "Hail the Apocalypse"
2014 - "Bloody Angel" #25 Mainstream Rock Songs
2014 - "Vultures Fly"
2016 - "The Eagle Has Landed" #16 Mainstream Rock Songs
2016 - "Night Never Ending" #31 Mainstream Rock Songs
2017 - "New Land" #20 Mainstream Rock Songs

Referencie

Zdroje 

Švédske deathmetalové hudobné skupiny
Revúcka vrchovina

Revúcka vrchovina je geomorfologický celok Slovenského rudohoria na Slovensku. Predstavuje pás územia od Lučenca po Rožňavu, vtiesneného medzi Stolickými vrchmi na severe a mierne zvlnenou Juhoslovenskou kotlinou. Najvyšší vrch Veľký Radzim dosahuje

Polohopis 
Rozsiahle územie vrchoviny sa tiahne v páse od juhozápadu na severovýchod a obkolesujú ju Veporské vrchy (severozápad), Stolické vrchy (sever), Volovské vrchy (severovýchod a východ), Rožňavská kotlina a Slovenský kras (juhovýchod), Juhoslovenská kotlina (juh) a Ostrôžky (západ).

Geomorfológia 
Revúcka vrchovina patrí do geomorfologickej oblasti Slovenské rudohorie, subprovincie Vnútorné Západné Karpaty, provincie Západné Karpaty, podsystému Karpaty a Alpsko-himalájskej sústavy.

Revúcka vrchovina sa delí na 5 podcelkov, ktoré zahŕňajú 9 časti:

 Cinobanské predhorie
 Lovinobanská brázda
 Málinská brázda
 Železnícke predhorie
 Pokoradzská tabuľa
 Blžská tabuľa
 Rimavské podolie
 Železnícka brázda
 Jelšavské podolie
 Hrádok
 Štítnicke podolie
 Turecká
 Slanské podolie
 Dobšinské predhorie

Vrchy a sedlá 
Najvyššie vrchy Revúckej vrchoviny ležia v jej severovýchodnej časti:
 Veľký Radzim () – najvyšší vrchol
 Turecká ()
 Magura ()
 Spúšťadlo ()
 Železník ()
 Hrádok 

Sedlá sú zväčša plytké a nevýrazné, najvýznamnejšie sú:
 Brezina (cesta Hnúšťa - Ratková)
 Hrádok (Jelšava - Štítnik)
 Hora (masív Veľkého Radzima)
 Filipka (Nižná Slaná)

Doliny 
Doliny prebiehajú prevažne od severu na juh, zo Stolických hôr do Juhoslovenskej kotliny a tým smerom pretekajú aj potoky a rieky. Západná časť pohoria patrí do povodia rieky Ipeľ, stredná a východná časť je súčasťou povodia Slanej. Údoliami tiež vedú komunikácie a niekoľko lokálnych železničných tratí.

Turizmus 
Revúcku vrchovinu križuje množstvo lokálnych a viacero regionálnych turistických trás. Medzi významné trasy patrí chodník Márie Széchy, smerujúci z Muráňa do Rimavskej Soboty a dôležitou križovatkou turistických chodníkov je lokalita Hrádok nad Ochtinou. Veľmi vyhľadávanou lokalitou je národná prírodná pamiatka Ochtinská aragonitová jaskyňa, zapísaná na zozname Svetového dedičstva UNESCO. Raritou je aj nedokončený tunel pod Homôľkou.

Panoráma

Iné projekty

Referencie 

Revúcka vrchovina
Geomorfologické celky na Slovensku
Slovenské rudohorie
Pohoria na Slovensku
Vrchoviny na Slovensku
Podbeskydská vrchovina

Podbeskydská vrchovina je geomorfologický celok na severe Slovenska. Je súčasťou provincie Západné Karpaty, subprovincie Vonkajšie Západné Karpaty a oblasti Stredné Beskydy.

Polohopis 
Na severe hraničí s Podbeskydskou brázdou, na severozápade s Oravskými Beskydami, na západe s Kysuckou vrchovinou a na juhu s Oravskou Magurou a Oravskou kotlinou. Na východe územie vymedzuje hranica s Poľskom. Na území vrchoviny leží jediná geomorfologická časť Lesnianska planina.

Podbeskydská vrchovina zaberá veľkú časť povodia Bielej Oravy a je teda predĺžená v smere západ - východ. Vodné toky smerujú prevažne severojužným smerom k Bielej Orave, ktorá tečie východným smerom. Časť územia je súčasťou CHKO Horná Orava.

Referencie 

 
Geomorfologické celky na Slovensku
Vrchoviny na Slovensku
Majstrovstvá sveta v rugby league mužov 2017

Majstrovstvá sveta v rugby league mužov 2017 bol v poradí 15. turnaj majstrovstiev sveta v rugby league mužov, ktoré organizuje Medzinárodná federácia rugby league (RLIF). Konal sa v dňoch od 27. októbra2. decembra 2017 v 13 mestách v Austrálii (8 dejísk), Novom Zélande (4 dejiská) a Papue-Novej Guinei (1 dejisko), za účasti 14 tímov. Úvodné stretnutie hostil štadión v Melbourne a finálové stretnutie sa uskutočnilo v Brisbane Stadium. Titul obhájila Austrália, ktorá vo finálovom stretnutí zvíťazila nad Anglickom. Strieborné Anglicko sa dostalo do finále po 22 rokoch.

Organizátori 
Záujem usporiadať MS 2017 prejavili tri krajiny, ktoré svoju kandidatúru museli poslať do sídla RLIF najneskôr do novembra 2012: spoločná kandidatúra Austrálie a Nového Zélandu, ktorí započali svoj záujem už v roku 2010, a kandidatúra Južnej Afriky. Vo februári 2014 RLIF oznámila, že organizátorom sa stala spoločná kandidatúra Austrálie a Nového Zélandu. Austrália bola organizátorom svetového šampionátu štvrtýkrát, predtým hostila toto podujatie v rokoch 1957 a 2008 a spoluhostila s Novým Zélandom v rokoch 1968 a 1977. V októbri 2014 sa rozhodlo o tom, že spoluhostiteľom MS 2017 sa stala aj Papua-Nová Guinea, ktorá hostila 3 zápasy v Port Moresby, čím sa jej národné družstvo automaticky kvalifikovalo na záverečný turnaj.

Kvalifikácia 
 
Poznámka: Číslo v zátvorke udáva umiestnenie vo svetovom rebríčku RLIF.

Štadióny

Výsledky

Základné skupiny

Skupina A

Skupina B

Skupina C

Skupina D

Medziskupinové stretnutia

Play-off

Štvrťfinále

Semifinále

Finále

Konečné poradie

Referencie

Externé odkazy 
 Oficiálna stránka Medzinárodnej federácie rugby league 
 Oficiálna stránka Austrálskej federácie rugby league 
 Oficiálna stránka Novozélandskej federácie rugby league 
 Oficiálna stránka Federácie rugby league Papuy-Novej Guiney

Zdroje 
 Oficiálna stránka MS 2017 
 MS 2017 na stránke the-sports.org 
 MS 2017 na stránke bbc.com 
 MS 2017 na stránke foxsports.com.au 

Šport v 2017
Muži
Rugby league
Rugby league
Rugby league
Sóstratos z Chiosu

Sóstratos () bol grécky sochár v 5. storočí pred Kr.
 
Sochár Sóstratos, zrejme syn Eufranora z Chiosu, bol činný v 2. polovici 5. storočia pred Kr. Zo staroveku sa o jeho sochárskej tvorbe zachovalo len jediné svedectvo, a to od gréckeho historika Polybia, ktorý uvádza: „... prišiel do Alifeiry. Toto mesto leží na kopci chránené zo všetkých strán strmými svahmi, na výstup ktorých musíme zdolať viac ako desať stádii. Vrchol celého kopca pokrýva pevnosť a je tam bronzová socha Atény, pozoruhodná svojou veľkosťou a krásou. Na akú príležitosť bola zhotovená je predmetom sporu medzi samotnými obyvateľmi mesta, pretože tu nie je nič, čo by s určitosťou dokazovalo, kto ju zasvätil a prečo, ale všetci súhlasia s tým, že pokiaľ ide o dokonalosť spracovania, je to jedna z najvýznamnejších umeleckých sôch súčasnosti. Je prácou Hékatodóra a Sóstrata.“ 

V novoveku boli ale v Atike objavené dva s totožným menom signované podstace zo sôch, ktoré možno dokazujú, že tvoril aj samostane a nielen sporadicky. Prvý našli v Pireu a druhý, ktorého nápis uvádza aj meno jeho otca, pri Dionýzovom divadle na úpätí aténskej Akropoly. Nápisy na podstavcoch sú datované približne do 3. stor. pred Kr. Typ písma ale nemusí byť vždy smerodatný pre určenie doby zhotovenia sôch, lebo podstavce sa bežne menili (zrejme po poškodení) a pôvodný nápis na nich sa odpísal (často je aj nespoľahlivý). Je tiež možné, že tu ide o iného sochára s totožným menom (alebo o inú postavu), ktorého rímsky spisovateľ Plínius, datuje do čias 113. olympiády, teda do rokov 328 až 324 pred Kr.

Referencie a bibliografia 

 
Sochári starovekého Grécka
Lobo Ismail

Ismail Salah Ismail Loub (* 11. august 1974, Zarka), známy pod umeleckým menom Lobo Ismail, alebo len Lobo, je jordánsky spevák žijúci na Slovensku. Angažuje sa v hudbe, tanci, ale venuje sa i režírovaniu. Hudobnú kariéru odštartoval v roku 2005. Úspech skladieb Ty si moja láska, Suzanna, či Meniny priniesol Lobovi na Slovensku popularitu.

Diskografia

Štúdiové albumy 
 2005 – Ty si moja láska
 2006 – Lobo

Single 
 Ty si moja láska
 Salam Aleikom (feat. Emily)
 Suzanna
 Meniny
 Len s Tebou (feat. Peter Kotuľa)
 One More Night
 Aicha
 Let's Dance (Musicaaa)

Externé odkazy 
Oficiálna webová stránka
 Oficiálna facebook stránka
 YouTube profil

Jordánski speváci
Semafor

Semafor môže byť:

 druh signalizačného zariadenia v doprave, pozri semafor (doprava)
 pražské divadlo, pozri Semafor (divadlo)
 premenná v programovaní, pozri Semafor (programovanie)
 slovenský televízny seriál, pozri Semafor (seriál)
Dyňa červená

Dyňa červená (iné názvy: melón červený, melón vodný/vodový, vodový/vodný melón, arbus, červená dyňa, červený melón, dyňa, melón ; lat. Citrullus lanatus, staršie: Citrullus vulgaris, Cucumis citrullus, Colocynthis citrullus, Cucurbita citrullus, Momordica lanata) je rastlina z rodu dyňa (Citrullus). Plody sa nazývajú melón alebo dyňa .

Výskyt 
Rastlina je udomácnená najmä v južnej a západnej Ázii, Afrike. V strednej Európe je známa od 16. storočia.

Opis 
Je to jednoročná husto chlpatá bylina s poliehavým rastom. Listy sú striedavé, stopkaté, sivé; čepeľ je v obryse vajcovitá až trojuholníkovitá, s 5-7 lalokmi. Kvety sú jednotlivé, pazušné, bledožltej farby. Bobule sú guľaté až elipsoidné, asi 20-40 cm dlhé, zvonka tmavozelené, svetlozelené alebo mramorované, hladké, jedlé; vnútorné oplodie je väčšinou červené, ale aj ružové, žlté, belavé; sladké, jedlé s čiernymi či hnedými vajcovitými semenami.

Význam 
Výživná hodnota dyne červenej je nízka a obsah vitamínov a minerálií je malý. Bobule sa konzumujú. Ich dužina má výborné dietetické účinky a priaznivo pôsobí pri ochoreniach pečene. V niektorých krajinách sa z dužiny robia šťavy a sirupy, vonkajšie oplodie plodov sa nakladá v náleve. Mladé plody a listy sa používajú ako zelenina. Zo semien sa lisuje olej alebo sú prísadou k jedlám či do pečiva.

Zdroje

Tekvicovité
Ústav vied o Zemi Slovenskej akadémie vied

Ústav vied o Zemi Slovenskej akadémie vied je vedecké pracovisko SAV sídliace v komplexe SAV na Dúbravskej ceste v Bratislave. Zaoberá sa výskumom geologickej stavby, geodynamickej evolúcie a geofyzikálnych polí Zeme.

Ústav vznikol spojením Geologického a Geofyzikálneho ústavu SAV 1. júla 2015, ktoré dnes tvoria samostatné oddelenia resp. odbory ústavu. Prvým riaditeľom ústavu bol od roku 2015 do roku 2018 Igor Broska. Vedúcim geologického odboru bol v tomto období Ján Madarás, vedúcim geofyzikálneho odboru Ladislav Brimich. Od marca 2018 je riaditeľom ústavu Ján Madarás.

Pobočky ústavu sa nachádzajú v Banskej Bystrici na Ďumbierskej ulici, geofyzikálne laboratórium v Hurbanove, pracovisko v Starej Lesnej (Observatórium Stará Lesná) a v spolupráci s Univerzitou Komenského prevádzkuje aj observatórium v Modre-Pieskoch. Prevádzkuje tiež Slovenskú národnú sieť seizmických staníc.

S podporou vydavateľstva Veda vydáva vedecké časopisy Geologica Carpathica a Contributions to Geophysics and Geodesy.

Referencie

Externé odkazy 
 Stránka ústavu - 

Zem
Geológia Slovenska
Majstrovstvá Ázie v pozemnom hokeji žien 1981

Majstrovstvá Ázie v pozemnom hokeji žien 1981 bol prvý a aj posledný turnaj majstrovstiev Ázie v pozemnom hokeji žien, ktoré organizovala Ázijská dámska asociácia pozemného hokeja (ALHA). Konal sa v dňoch od 24.30. augusta 1981 v Kjóte, v Japonsku, za účasti 6 tímov. Pôvodne boli prihlásené aj družstvá Srí Lanky a Thajska, to na turnaj nepriletelo včas. Titul získala , ktorá vo finálovom stretnutí zvíťazila nad domácim .

Majstrovstvá v roku 1981 boli prvým ázijským ženským turnajom, ale neorganizovala ho Ázijská federácia pozemného hokeja (ASHF) a preto sa berie ako neoficálny turnaj. Prvým oficiálnym turnajom sa stali až Majstrovstvá Ázie 1985, ktoré sa konali Kórejskej republike, už pod záštitou ASHF.

ALHA vznikla v roku 1981 ako následník Ázijskej ženskej federácie pozemného hokeja (AWHF) a zanikla o dva roky neskôr, keď bola začlenená do ASHF. Jej členmi bolo 8 krajín: Bangladéš, Hongkong, India, Japonsko, Kórejská republika, Malajzia, Pakistan a Singapur.

Výsledky

Základná skupina

Play-off

Stretnutie o 5. miesto

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Japonskej asociácie pozemného hokeja /

Zdroj 
 Majstrovstvá Ázie 1981 na stránke todor66.com 

Pozemný hokej v 1981
Ženy
Pozemný hokej
Slovenský Východ

Slovenský východ je denník, ktorý vychádzal na Slovensku od roku 1919 do 1937.

Slovenský východ vychádzal v Košiciach denne ráno okrem pondelka. Noviny boli Orgánom Republikánskej zemedelskej strany regionálneho charakteru. Mal prílohu Slovenský ľud a literárnu prílohu Nedeľa „Slovenského Východu“. Uverejňoval aj romány na pokračovanie.

Slovenský Východ a jeho podnázvy 
 Nestranný orgán Slovenska a Karpatskej Rusi
 od r. 1921 : Nestranný orgán východného Slovenska a Podkarpatskej Rusi
 od r. 1933 : Jediný politický nestranný denník na Slovensku
 od. r 1935 : Politický nestranný denník

Vydavateľské údaje 
 hlavný redaktor : J. G. Štancl, Hugo Filla
 zodpovedný redaktor : Anton Straka, Rastislav Korčák, Vincent Navara, Hugo Filla, Otakar Lebloch, Ján Kočár, V. Hlaváček, Milan Hanko
 redaktor : Edmund Borek, Ján Hrušovský, Hana Gregorová, Anton Straka
 vydavateľ : B. v., Rastislav Korčák, Ján Kudláček, "Patria" a i.

Periodicita 
 roč. I. - 1919 - 120 čísiel - po 2-4 strán
 roč. II. - 1920 - 298 č. - po 4-8 s.
 roč. III. - 1921 - 147 č. - po 4-8 s.
 roč. IV. - 1922 - 295 č. - po 4-8 s.
 roč. V. - 1923 - 297 č. - po 4-8 s.
 ...
 roč. X. - 1928 - 298 č. - po 6-12 s.
 ...
 roč. XV. - 1933 - 297 č. - po 4-18 s.
 roč. XVI. - 1934 - 296 č. - po 4-12 s.
 roč. XVII. - 1935 - 297 č. - po 6-12 s.
 roč. XVIII. - 1936 - 299 č. - po 6-12 s.
 roč. XIX. - 1937 - 82 č. - po 6-12 s.
 ďalej pokračoval pod názvom Novosti

Noviny v elektronickej podobe 
 Slovenský Východ - dostupné v Digitálnej knižnici UKB

Zdroj 
 SLOVENSKÝ VÝCHOD. In: KIPSOVÁ, M. et al. Bibliografia slovenských a inorečových novín a časopisov z rokov 1919 - 1938. Martin : Matica slovenská, 1968. 1074 s.

Denníky na Slovensku
Karibský pohár v hádzanej 2017

Karibský pohár v hádzanej 2017 bol v poradí 2. turnaj karibského pohára v hádzanej, ktorý organizuje Stredoamerická a karibská hádzanárska konfederácia (CCCB). Konal sa v Cartagene, v Kolumbii v dňoch od 24.29. októbra 2017, za účasti 6 mužských a 6 ženských tímov. V mužskej kategórii sa malo pôvodne predstaviť aj družstvo Trinidadu a Tobaga. Záujem o organizáciu tohoto turnaja prejavilo aj Mexiko. Zápasy sa odohrali v aréne Coliseo Combate. V mužskej kategórii zvíťazilo  a v ženskej . 

Turnaj slúžil prednostne ako kvalifikácia stredoamerických družstiev na Stredoamerické a karibské hry 2018, ktoré hostí kolumbijské mesto Barranquilla. Kvalifikovali sa na ne 4 najlepšie družstvá z oboch kategórií.

Účastníci 

Muži

Ženy

Výsledky

Muži

Základná skupina

Play-off

Stretnutie o 5. miesto

Stretnutie o 3. miesto

Finále

Ženy

Základná skupina

Play-off

Stretnutie o 5. miesto

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka Kolumbijskej hádzanárskej federácie 
 Oficiálna stránka Stredoamerickej a karibskej hádzanárskej konfederácie

Zdroj 
 Karibský pohár 2017 na stránke Kolumbijskej hádzanárskej federácie 

Hádzaná v 2017
Karibský pohár v hádzanej
Hádzaná
Max Verstappen

Max Verstappen (* 30. september 1997, Hasselt, Belgicko) je holandský pilot Formuly 1. Vo veku 17 rokov a 166 dní sa stal najmladším jazdcom F1 počas Veľkej ceny Austrálie 2015 za tím Toro Rosso. Zvyšok sezóny 2015 a časť sezóny 2016 jazdil za Toro Rosso a od Veľkej ceny Španielska 2016 prestúpil do Red Bullu, kedy zároveň aj vyhral svoje prvé preteky, vo veku 18 rokov. Jeho otcom je bývalý jazdec F1 Jos Verstappen. V sezóne 2021 získal svoj prvý titul majstra sveta vo svojej kariére. V januári podpísal s tímom Red Bull Racing zmluvu do roku 2028.

Životopis 
Max je synom pilota F1, Josa Verstappena, ktorý ho priviedol k motokáram, a je aj jeho súčasný veľký podporovateľ. Jeho mama Sophie Kumpen je bývalou úspešnou automobilovou pretekárkou. Max vyrastal v belgickom mestečku Bree, necelých 20 kilometrov od holandských hraníc. Počas dňa chodil do Holandska za kamarátmi.

Pretekárske výsledky

Prehľad

(*) prebiehajúca sezóna

Formula 1

Víťazstvá

Jednotlivé výsledky 

</td></tr></table>

Referencie 

Holandskí piloti F1
Majstri sveta F1
Brehárik ploskozobý

Brehárik ploskozobý (iné názvy: pobrežník ploskozobý, pobrežník tľapkavozobý; ) je druh vtáka z čeľade slukovité (Scolopacidae). Hniezdi nesúvisle v celej palearktickej oblasti v močaristých oblastiach s vodnými plochami a s bahnitým brehom.  Podľa Medzinárodnej únie na ochranu prírody a prírodných zdrojov brehárik ploskozobý patrí medzi najmenej ohrozené druhy, trend celkovej populácie je klesajúci, stavy v Európe nie sú známe.

Rod 
Zaraďuje sa buď do rodu pobrežník (Calidris) alebo do monotypického rodu brehárik (Limicola) . Podľa  jednej štúdie je presnejšie príbuzný s druhom bojovník bahenný/pobrežník bojovný (Calidris pugnax alebo Philomachus pugnax). Druh bojovník bahenný sa niekedy zaraďuje do monotypického rodu bojovník (Philomachus), čiže brehárik ploskozobý by sa dal v tomto zmysle zaradiť aj do rodu bojovník.

Výskyt a stav na Slovensku 
Na Slovensku je to vzácny migrant zistený najmä na bahnitých brehoch sústavy rybníkov medzi Senným a Iňačovcami. Jarná migrácia je málo nápadná, tiahnu jednotlivo alebo v malých kŕdlikoch najviac 7 jedincov v druhej polovici mája a začiatkom júna. Jesenná migrácia je nápadnejšia, prebieha v mesiacoch august a september. Okrem východného Slovenska bol zaznamenaný na priehrade Liptovská Mara, na Oravskej priehrade, na Trnavských rybníkoch a v období 20 ročného mapovania bol zistený na rieke Dunaj len raz.

Ekosozologický status v roku 1995 Im - nezaradený migrant, resp. nehniezdič. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.

Ochrana 
Je zákonom chránený, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Druh je zaradený do Bernského dohovoru (Príloha II)
.

Galéria

Referencie

Iné projekty

Externé odkazy 
 
 

Slukovité
Najmenej ohrozené druhy
Vtáky na Slovensku
Majstrovstvá Ázie v pozemnom hokeji žien 2017

Majstrovstvá Ázie v pozemnom hokeji žien 2017 bol v poradí 9. turnaj majstrovstiev Ázie v pozemnom hokeji žien, ktoré organizuje Ázijská federácia pozemného hokeja (ASHF). Konal sa v dňoch od 28. októbra5. novembra 2017 v Kakamigahare, v prefektúre Gifu, v Japonsku, za účasti 8 tímov. Japonsko bolo organizátorom ázijského šampionátu žien druhýkrát, keď predtým hostilo toto podujatie v roku 1993, v Hirošime. Zápasy sa odohrali na štadióne Gifu ken gurīnsutajiamu (Gifu Prefectural Green Stadium, Gifu Hockey Stadium). Svoj druhý titul získala , ktorá vo finálovom stretnutí zvíťazila nad .

Tento turnaj slúžil zároveň ako kvalifikácia ázijských družstiev na Majstrovstvá sveta 2018 konaných v Anglicku. Kvalifikovalo sa na ne iba víťazné družstvo.

Kvalifikácia 
 
Pozn.: Číslo v zátvorke udáva umiestnenie vo svetovom rebríčku FIH k júlu 2017.

Štadión

Výsledky

Základné skupiny

Skupina A

Skupina B

Play-off

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Ázijskej federácie pozemného hokeja 
 Oficiálna stránka Japonskej asociácie pozemného hokeja /

Zdroje 
 Majstrovstvá Ázie 2017 na stránke Ázijskej federácie pozemného hokeja 
 Majstrovstvá Ázie 2017 na stránke the-sports.org 

Pozemný hokej v 2017
Ženy
Pozemný hokej
2017 v Japonsku
Kvalifikácia v pozemnom hokeji na Stredoamerické a karibské hry 2018

Kvalifikácia v pozemnom hokeji na Stredoamerické a karibské hry 2018 bol kvalifikačný turnaj v pozemnom hokeji na subkontinentálne multišportové podujatie Stredoamerických a karibských hier 2018, ktoré organizuje Panamerická federácia pozemného hokeja (PAHF). Konal sa v dňoch od 5.12. novembra 2017 v Kingstone, na Jamajke. Zúčastnilo sa ho 5 mužských a 6 ženských tímov, ktoré súťažili o 2 postupové miesta na záverečný turnaj. Zápasy sa odohrali na štadióne Mona Hockey Field. 

V mužskom turnaji vyhrala domáca , keď sa finálové stretnutie s  nedohralo a v ženskom turnaji zvíťazila  po finálovej výhre nad . Všetci štyria finalisti sa kvalifikovali na Stredoamerické a karibské hry 2018.

Priamy postup 
Na subkontinentálne hry postúpili priamo družstvo hostiteľskej krajiny a 5 najlepších družstiev na Stredoamerických a karibských hrách 2014:

Muži
 
 
 
 
 
 

Ženy

Účastníci 

Muži

Pozn.: Číslo v zátvorke udáva umiestnenie vo svetovom rebríčku FIH k júlu 2017.

Ženy

Pozn.: Číslo v zátvorke udáva umiestnenie vo svetovom rebríčku FIH k júlu 2017.

Výsledky

Muži

Základná skupina

Play-off

Stretnutie o 3. miesto

Finále 

Pozn.: Zápas bol ukončený v 19. minúte za stavu  z bezpečnostných dôvodov v dôsledku zhoršených poveternostných podmienok a výpadku elektriny, ktorý postihol polovicu svetlometov. O prvom a druhom mieste rozhodlo tabuľkové poradie po základnej časti.

Ženy

Základná skupina

Play-off

Stretnutie o 5. miesto

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka Panamerickej federácie pozemného hokeja / 
 Oficiálna stránka Jamajskej federácie pozemného hokeja

Zdroj 
 Kvalifikačný turnaj mužov a žien na stránke Panamerickej federácie pozemného hokeja /

Pozemný hokej v 2017
Pozemný hokej na Stredoamerických a karibských hrách
Športové podujatia na Jamajke
Ivan Bartoš

PhDr. Ivan Bartoš, Ph.D. (* 20. marca 1980, Jablonec nad Nisou) je český politik, v súčasnosti minister pre miestny rozvoj a podpredseda Vlády ČR. Je predseda Českej pirátskej strany a od roku 2017 poslanec Poslaneckej snemovne PČR. 

Predsedom Českej pirátskej strany bol od októbra 2009 do júna 2014, s prestávkou medzi júnom a septembrom 2013, a je ním znova od apríla 2016.

Politické pôsobenie 
V januári 2014 obhájil na Celoštátnom fóre Pirátov v Pardubiciach post predsedu Českej pirátskej strany, keď pre neho hlasovalo 89 zo 116 delegátov (77 %).

Vo voľbách do Európskeho parlamentu v roku 2014 kandidoval ako líder Pirátov. Piráti získali len 4,78 % hlasov a do EP sa nedostali. Bartoš však získal 12 644 preferenčných hlasov, čo bol v Česku 13. najvyšší počet. Dva týždne po voľbách oznámil rezignáciu na predsednícku funkciu v strane a zdôvodnil to jednak únavou po predvolebnej kampani, a jednak názorovým rozdelením strany.

Na zasadaní Celoštátneho fóra Českej pirátskej strany v Olomouci bol dňa 2. apríla 2016 znova zvolený za predsedu. Vo voľbách do Poslaneckej snemovne PČR v roku 2017 bol lídrom Pirátov v Stredočeskom kraji. Získal 13 361 preferenčných hlasov a bol zvolený za poslanca.

V poslednom volebnom období bol na jeseň 2021 úspešne opäť zvolený za poslanca, i keď jeho strana v koalícii so Starostami a nezávislými získala nepomerne menej poslaneckých miest, výrazným krúžkovaním starostov voličmi. Ivan Bartoš je minister pre miestny rozvoj ČR, ministerstva zodpovedného okrem iného za čerpanie eurofondov.

Referencie

Iné projekty

Externé odkazy 
 Ivan Bartoš na stránkach Pirátov
 Blog na Aktualne.cz

Zdroj 

Českí politici
Českí aktivisti
Absolventi Filozofickej fakulty Karlovej univerzity
Osobnosti z Jablonca nad Nisou
Poslanci Parlamentu Českej republiky (2017 – 2021)
Ministri pre miestny rozvoj Českej republiky
Medovka lekárska

Medovka lekárska (lat. Melissa officinalis L.) je bylina z čeľade hluchavkovité, ktorá pochádza z okolia východného pobrežia Stredozemného mora. Má využitie v medicíne a gastronómii.

Charakteristika 
Medovka lekárska vyháňa z trváceho podzemku vyše pol metra vysokú, rozkonárenú stonku, na ktorej sú stopkaté, protistojné, vajcovité, vrúbkovito pílkovité listy. Kvety vyrastajú z pazúch listov v riedkych papraslenoch a sú pyskovité: majú dvojpyskovitý kalich a svetlomodrú dvojpyskovitú korunu, ktorej horný pysk je vykrojený a dolný trojlaločnatý. Štyri tyčinky sú dvojmocné (dve dlhšie a dve kratšie). Plody sú štyri tvrdky. Kvitne v júli a v auguste.

Biotop a pestovanie 
Patrí ku kvetene južných teplých krajov. Slovensku rastie iba v záhradnej alebo poľnej kultúre. Zo semien sa v parenisku pestujú priesady, ktoré sa na jar vysádzajú na hnojené a chránené miesto. Novú kultúru možno založiť aj vegetatívne rozdelením starých trsov. Medovka je citlivá na chlad.

Zber a využite 
Zbiera sa list (Folium melissae), niekedy aj so stopkou, a to v čase pred kvitnutím; ručne aj niekoľko krát do roka. Má príjemnú citrónovú vôňu. Suší sa (ako každá rastlina s obsahom silíc) rýchlo v tieni a v prievane alebo v sušiarni a to pri teplote do 35 stupňov.

Využitie v kuchyni 
Medovka sa v kuchyni využíva čerstvá, na dochutenie jedál a nápojov (napr. na rôzne dezerty, torty, limonády).

Účinné látky a účinky 
Droga obsahuje 0,2% silice, ktorej hlavné zložky sú citronelal, geraniol, citral a linalol, ďalej obsahuje triesloviny a živicu.

Alternatívna medicína/bylinkárstvo 
Pôsobí proti plynatosti, migréne a kŕčom. Má posilňujúce a upokojujúce účinky. Vo farmácii sa z drogy pripravujú rôzne galenické prípravky (liečivé čaje, aromatické vody, odvary, liehy a iné) a získava sa z nej vzácna silica (Oleum melissae), ktorá má uplatnenie najmä v aromaterapii.

Iné projekty

Zdroj 
  
  
 

Liečivé rastliny
Hluchavkovité
Rastliny s bielymi kvetmi
Koreniny
Union zdravotná poisťovňa

Union zdravotná poisťovňa, a. s. bola založená 18. novembra 2005. Komerčná poisťovňa Union bola na Slovensku registrovaná v roku 1992.

Od roku 1997 je dcérskou spoločnosťou najväčšej holandskej poisťovacej skupiny Achmea.  Union je jedinou poisťovňou, ktorá pôsobí v oblasti zdravotného poistenia, životného a neživotného poistenia. Pôsobí nie len na slovenskom trhu, ale aj v Česku, Bulharsku, Holandsku, Rumunsku, Grécku, Írsku, Turecku a Rusku. Spolupracuje s množstvom cestovných kancelárií a agentúr po celom Slovensku. V roku 2014 zamestnávala viac ako 200 zamestnancov jej zisk činil 2,5 mil. EUR, zatiaľ čo v roku 2016 dosiahla poisťovňa zisk 1,9 mil. EUR.

Produkty 
Spoločnosť je poisťovateľom v oblasti cestovného poistenia, zdravotného poistenia, úrazového poistenia, poistenia vozidiel, majetku. zodpovednosti za škodu, životného poistenia a on-line poistenia. Union poskytuje asistenčné služby 24/7.

Ocenenia 
Union poisťovňa, a. s., patrí k popredným poisťovniam na Slovensku, ktorej produkty sú pravidelne oceňované v renomovaných súťažiach. Tu je stručný prehľad ocenení v súťaži Zlatá minca.

Ocenenia 2015:  Objav roka – Šikovné poistenie pre vodičov Onlia

Cestovné poistenie – 2. miesto: Individuálne komplexné cestovné poistenie s bezlimitným krytím liečebných nákladov

Úrazové poistenie – 3. miesto: Online úrazové poistenie Union Istota

Ocenenia 2014: Cestovné poistenie – 2. miesto: Krátkodobé cestovné poistenie

Úrazové poistenie – 3. miesto: Online úrazové poistenie Union Istota

Referencie

Externé odkazy 
Oficiálna stránka Union

Zdravotné poisťovne na Slovensku
Górskie Ochotnicze Pogotowie Ratunkowe

Górskie Ochotnicze Pogotowie Ratunkowe (GOPR, Horská dobrovoľnícka záchranná služba) je verejná poľská záchranárska organizácia, ktorá vykonáva činnosť v horských oblastiach. Jej náplňou je zabezpečovanie turistických a športových aktivít, protiúrazová prevencia, vzdelávanie horských záchranárov a záchranná činnosť v horských oblastiach. Založená bola 15. septembra 1952 v Zakopanom. V ten istý deň boli prijaté organizačné stanovy a tom čase bola do organizácie zahrnutá Tatranská dobrovoľnícka záchranná služba (Tatrzańskie Ochotnicze Pogotowie Ratunkowe (TOPR)). V roku 1991 TOPR prestalo byť súčasťou záchranárskej organizácie GOPR.

Trochu z histórie 
Po zlúčení bola GOPR verejnou organizáciou podliehajúcou Poľskému turisticko-vlastivednému spolku (PTTK) a Glownemu Kominetu Klutury Fizycznej i Turystyki (Hlavnému výboru telesnej kultúry  a turistiky). Na začiatku bolo šesť regionálnych skupín - Sudetská (Sudetska), Beskydská (Beskidzka), Tatranská (Tatrzańska), Rabčanská (Rabczańska), Krynická (Krynicka) a Bieščadská (Bieszczadzka). Najdôležitejšou bola skupina Tatranská (Tatrzańska).

GOPR dnes 
GOPR a TOPR sú nezávislé organizácie. Ak by sa člen GOPRu chcel stať členom TOPRu musí zložiť predpísané skúšky, preukázať záchranárske, horolezecké a lyžiarske schopnosti. Záchranári GOPRu majú 24 hodinovú službu. Každý deň sa zdržujú v teréne, na lyžiarskych svahoch, turistických trasách. Majú k dispozícii modernú záchranársku a komunikačnú techniku, vrátane lavínových vyhľadávačov, snežných skútrov, štvorkoliek, terénnych vozidiel a pod. Sú oblečení do červených alebo červeno modrých flisových búnd a vetroviek. Majú odznaky horskej služby. Na oválnom poli je modrý kríž s nápisom GOPR. Na ľavom ramene majú bielo-modro-biely pás.

V GOPR pôsobí sedem regionálnych skupín.
Bieszczadzka
Krynicka
Podhalańska
Jurajska
Beskidzka
Wałbrzysko-Kłodzka
Karkonoska
 skupina Bieszczadzka  pôsobí v Nízkych Beskydách () a Bukovských vrchoch ().
 skupina Krynicka  pôsobí v Ľubovnianskej vrchovine () a v Nízkych Beskydách.
 skupina Podhalańska pôsobí v pohorí a národnom parku Gorce v horskom pásme Pienin, v severnej časti Podhalia, v časti Západných Beskýd nazvaných (), v poľskej časti Oravy, na poľskom Spiši, východnej časti Stredných Beskýd () a Ľubovnianskej vrchoviny.
 skupina Jurajska pôsobí v južnom povodí hornej Visly, v Sliezskom vojvodstve na Krakovskočenstochovskej vrchovine. Tu sa nachádza poľský národný park Jurajski Park Narodowy pokrývajúci oblasť medzi mestami Zawiercie a Čenstochová.
 skupina Beskidzka pôsobí v Sliezskych Beskydách, Żywieckych Beskydách, Malých Beskydách, v západnej časti Stredných Beskýd () a v  Babiogórsko-Jałowieckom horskom pásme.
 skupina Wałbrzysko-Kłodzka pôsobí v Stredných a Východných Sudetoch a v Sliezsku v Orlickej oblasti Stredných Sudet v časti Klodskej kotliny.
 Karkonoska skupina pôsobí v Západných Sudetoch v Krkonošiach (), Jizerských horách (), Kačavskom pohorí () a v horskom pásme Rudawy Janowickie (Skalník ). Pozri: Hlavná sudetská magistrála.

Galéria

Referencie

Iné projekty

Externé odkazy 
 Oficiálna stránka GOPR

Zakopané
Horské služby
Majstrovstvá Afriky vo volejbale žien 2017

Majstrovstvá Afriky vo volejbale žien 2017 bol v poradí 18. turnaj majstrovstiev Afriky vo volejbale žien, ktoré organizuje Africká volejbalová konfederácia (CAVB). Konal sa v dňoch od 7.14. októbra 2017 v Yaoundé, v Kamerune, za účasti 9 tímov. Pôvodne sa prihlásilo 13 tímov, ale družstvá Čadu, Ghany, Kapverd a Zambie sa z turnaja odhlásili. Kamerun bol prvou stredoafrickou krajinou, ktorá hostila africký šampionát žien. Zápasy sa hrali v aréne Palais polyvalent des sports de Yaoundé. Titul získal domáci , ktorý vo finálovom zápase zvíťazil nad obhajcom prvenstva z . 

Majstrovstvá zároveň slúžili ako kvalifikácia afrických družstiev na Majstrovstvá sveta 2018 v Japonsku. Kvalifikovali sa na ne 2 najlepšie družstvá.

Kvalifikácia 

Pozn.: V zátvorke je uvedené aktuálne postavenie v medzinárodnom rebríčku FIVB k augustu 2017.

Aréna

Výsledky

Základné skupiny

Skupina A

Skupina B

Play-off

Konečné poradie

Referencie

Externé odkazy 
 Oficiálna stránka Africkej volejbalovej konfederáce 
 oficiálna stránka Kamerunskej volejbalovej federácie

Zdroje 
 Majstrovstvá Afriky 2017 na stránke Africkej volejbalovej konfederáce 
 Majstrovstvá Afriky 2017 na stránke todor66.com 
 Majstrovstvá Afriky 2017 na stránke the-sports.org 

Volejbal v 2017
Ženy
Volejbal
Ministri (seriál)

Ministri je slovenský komediálny televízny seriál TV JOJ, ktorý vychádza z prostredia „fiktívnej slovenskej politickej scény“. Seriál mal premiéru 4. septembra 2018.

Obsadenie

Hlavné postavy 
 Tomáš Maštalír – Milan; premiér SR
 Milo Kráľ – Ondrej; hovorca a pravá ruka premiéra SR
 Helena Krajčiová – Monika; ministerka spravodlivosti SR
 Jana Oľhová – Margita „Gitka“; ministerka práce, sociálnych vecí a rodiny SR a krstná mama premiéra
 Lukáš Latinák – Alexander; minister školstva SR
Jozef Vajda – Krpec; minister zdravotníctva SR
 Marián Miezga – Tuzex; minister vnútra SR
 Richard Stanke – Richard „Rišo“; minister obrany SR
 Michal Režný – Daniel Faser; minister životného prostredia SR

Vedľajšie postavy 
 Iveta Pagáčová – Luptáková; novinárka
 Emil Horváth – biskup
 Natália Germániová – štátna radkyňa
 Jevgenij Libezňuk – prezident SR
 Alexander Bárta
 Daniel Fischer

Série

Časti

1. séria (2018)

2. séria (2019)

Referencie 

Slovenské televízne seriály
Komediálne televízne seriály
Slovenské sitkomy
Televízne seriály TV JOJ
Sitkomy TV JOJ
Televízne seriály z roku 2018
Aladár Andráši

Gróf Aladár Andráši zo Sâncrăieni a Krásnej Hôrky (staršie: Aladár Andrássy, latinsko-maďarské prídomky: de Csíkszentkirály et Krasznahorka; * 17. február 1827, Košice – † 2. apríl 1903, Budapešť) bol uhorský vojak a politik.

Podieľal sa na Uhorskej revolúcii z roku 1848, ktorá slúži ako pomocník generálporučíka Jozefa Bema. Po porážke žil v emigrácii. Vrátil sa v roku 1865. Stal sa županom Gemersko-Malohontskej stolice. Bol členom Uhorského snemu. Andráši bol nositeľom rádu Zlatého Rúna.

Rodina 
Jeho otcom bol gróf Karol Andráši (1792 – 1845) a matkou grófka Etela Sapáriová z Murskej Soboty (maď. Szápáry de Muraszombat; 1798 – 1876). Jeho mladším bratom bol Július Andráši - uhorský premiér a minister zahraničných vecí Rakúsko-Uhorska a Emanuel Andráši - uhorský maliar, karikaturista, zberateľ, cestovateľ, politik. Jeho manželkou bola barónka Leontina Wenckheim de Wenckheim (1841 – 1921).

Galéria

Referencie

Externé odkazy 
 Andrássy Aladár rövid életrajza (po maďarsky)
 Záznam o narodení a krste v matrike - farnosť Košice; pokrstený ako Aladarus Stephanus Paulus Andrassÿ

Zdroj 
 

Maďarskí politici
Slovenskí šľachtici
Uhorskí šľachtici
Uhorskí politici
Osobnosti z Košíc
Uhorské vojenské osobnosti
Andrášiovci